布查大屠殺又叫布查慘案，係俄羅斯陸軍第64獨立摩托化步兵旅喺俄羅斯入侵烏克蘭嘅布查戰役期間，喺佢哋侵佔嘅烏克蘭基輔州布查對平民犯下嘅一場大屠殺、種族滅絕、反人類罪同戰爭罪。證據顯示死者係烏克蘭平民而唔係戰鬥人員，因為受害者死法幾乎都係先畀繩反綁同膠帶封口後再被凌虐同行刑式槍殺，最後再用亂葬崗草率埋葬，有啲受害者屍體更係直接被隨意丟棄，呢啲嘅受害者的屍體全身都佈滿傷痕同彈窿，甚至有啲受害者仲屍體不全，更有啲女性受害者屍體係衣衫不整或者係有被強姦過嘅痕跡。